Nädalavahetuse peauudis Rios oli eile narkoärikate poolt allatulistatud politseihelikopter Põhjatsoonis, mis viis sisuliselt tervete linnaosade sulgemiseni. Näiteks üks minu sõber ei pääsenudki eile koju, kuna politsei oli sulgenud kõik suuremad magistraalid, mis tema tänavale viisid ja lahti oli vaid üks, mis viib läbi ohtliku favela. Bussifirmad tõmbasid liinidelt ühissõidukid ära, kuna muidu oleks suur osa neist lihtsalt maha põletatud. Sõber  oli Lõunatsooni tulnud autota, seega polnudki tal mingit võimalust ööseks koju jõuda.